**SPESIALIS- EN SUB-SPESIALISREGISTRASIE BY DIE HPCSA**

1. Voltooi die volgende vorms:

**Let op:** Kliniese assistente in botallige poste voltooi slegs Vorm 19 en Vorm 57.

1.1 **Vorm 19**

<https://www.hpcsa.co.za/Uploads/Registration_Forms/2021/MDB/Form_19_Additional_Qualification_Category.pdf>

* Afsonderlike vorms vir MMed- en Kollege-kwalifikasies.
* Voltooi slegs Deel A & B. Die Universiteit voltooi Deel C vir alle MMed-registrasies.
* Handig oorspronklike vorm in by K1044, Kliniese Gebou vir handtekeninge van Dekaan en Registrateur.

1.2 **Vorm 57**

**Vir spesialisregistrasie:**

<https://www.hpcsa.co.za/Uploads/Registration_Forms/2021/MDB/Form_57_MED_Completion_of_training_time_and_Proof_of_Research_completion.pdf>

**Vir subspesialisregistrasie:**

<https://hpcsa.co.za/Uploads/Form_57A_MED_Certificate_relating_to_education_and_train.pdf>

* Voltooi en verkry handtekeninge van Departementshoof en studieleier.
* Handig oorspronklike vorm tesame met ŉ afskrif van die etiese klaringsertifikaat in by K1044, Kliniese Gebou vir handtekening van Dekaan.
* Verkry daarna handtekening van Superintendent van betrokke hospitaal of NHLS-bestuurder.

1.3 **Vorm 21**

<https://www.hpcsa.co.za/Uploads/Registration_Forms/2021/MDB/Form_21_MDB_Specialist_and_sub_specialist.pdf>

* Alle ondervinding vanaf internskapsdiens tot hede moet in chronologiese volgorde ingevul word met geen gapings in tyd nie.
* Bewyse van alle ondervinding (behalwe internskap en gemeenskapsdiens) moet ingedien word. Merk stawende dokumente A, B, ens. Vorm 57 dien as bewys van u opleidingstyd as KA of senior KA.
* Waar bewyse nie beskikbaar is nie (byvoorbeeld in die geval waar ŉ praktyk nie meer bestaan nie, u diens oorsee verrig het of tye wanneer u met verlof was), kan ŉ beëdigde verklaring aangeheg word wat deur die Polisie of ŉ Kommissaris van Ede onderteken is.

2. Betaal die toepaslike registrasiefooi (sien onderskeie vorms) in die bankrekening van die HPCSA en heg bewys van betaling aan u aansoekvorms:

 HPCSA

 ABSA, Arcadia

 Takkode: 632005

 Rekeningnommer: 0610000169

 **Verwysing:** MP-nommer

3. Stuur die voltooide vorms met die stawende dokumente per koerier of geregistreerde pos aan die HPCSA:

 HPCSA

 Madibastraat 553, Arcadia, Pretoria 0083, of

 Posbus 205, Pretoria 0001

 **Vir aandag: Me Juanita Saunders**

4. Rig navrae oor u registrasie aan:

 Me Juanita Saunders by JuanitaS@hpcsa.co.za.

5. Rig navrae oor die voltooiing van vorms en verkryging van handtekeninge aan:

 Estie Geldenhuys by X9284 of hmg@sun.ac.za.